19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 412 της 7/20 Ιουν. 1968 (ΦΕΚ Α΄134) Περί επεκτάσεως των διατάξεων του Α.Ν. 65/1967 επί Οργανισμών τινών Ιδιωτικού Δικαίου. Έχοντες υπ’ όψιν: 1)Τας διατάξεις της παρ. 5 του άρθρ. 2 του Α.Ν. 65/1967 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων των Α.Ν. 4/1967 και 19/1967 «περί αποκαταστάσεως ευρυθμίας εις την λειτουργίαν των Δημοσίων Υπηρεσιών, Ν.Π.Δ.Δ. κλπ.». 2)Την υπ’ αριθ. 284/1968 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και Εργασίας Υπουργών, απεφασίσαμεν και διατάσσομεν: Άρθρον μόνον.-Αι διατάξεις του Α.Ν. 65/1967 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων των Α.Ν. 4/1967 και 19/1967 «περί αποκαταστάσεως ευρυθμίας εις την λειτουργίαν των Δημοσίων Υπηρεσιών, Ν.Π.Δ.Δ. κλπ», επεκτείνονται και επί των κάτωθι Οργανισμών Ιδιωτικού Δικαίου. 1)Μετοχικού Ταμείου Υπαλλήλων της Τραπέζης της Ελλάδος, συσταθέντος δια των από 28 Φεβρ. 1948 και 15 Ιουν. 1951, Συλλογικών Συμβάσεων Εργασίας μεταξύ της Τραπέζης της Ελλάδος και των Συλλόγων των Υπαλλήλων και Κλητήρων της Τραπέζης της Ελλάδος. 2)Ταμείου Επικ. Ασφαλίσεως Προσωπικού Εμπορικής Τραπέζης της Ελλάδος, συσταθέντος δια της από 25 Δεκ. 1948 Συλλογικής Συμβάσεως Εργασίας μεταξύ της Εμπορικής Τραπέζης της Ελλάδος και του Συλλόγου των Υπαλλήλων της Εμπορικής Τραπέζης της Ελλάδος. 3)Επικουρικού Ταμείου Προνοίας και Περιθάλψεως Προσωπικού τέως Ελληνικής Ηλεκτρικής Εταιρείας, συσταθέντος δια της από 27 Σεπτ. 1952 Συλλογικής Συμβάσεως Εργασίας μεταξύ εκπροσώπων της Ελληνικής Ηλεκτρικής Εταιρείας και εκπροσώπων του Συλλόγου Προσωπικού Επιχειρήσεων Ελληνικής Ηλεκτρικής Εταιρείας Κέντρου και Επαρχιών, κηρυχθείσης εκτελεστής δια της υπ’ αριθ. 48625/4505/5.9.1952 αποφάσεως του Υπουργού Εργασίας. 4)Ταμείου Αυτασφαλείας του Προσωπικού της Τραπέζης της Ελλάδος και Κτηματικής, προελθόντος εκ του βάσει των διατάξεων του άρθρ. 1 του Ν.Δ. 2626/1953 αναδιοργανωθέντος Κοινού Ταμείου Αυτασφαλείας του Προσωπικού της Εθνικής Τραπέζης της Ελλάδος, της Τραπέζης της Ελλάδος και της Εθνικής Κτηματικής Τραπέζης της Ελλάδος. Εις τον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 2.Η.δ.16-19 Περιορισμός Συνθέσεων Υπηρεσιών 